Pandemrix

Pandemrix er et registrert varemerke for en influensavaksine utviklet av det multinasjonale legemiddelkonsernet GlaxoSmithKline for H1N1-pandemiviruset som først og fremst ble kjent i forbindelse med influensa A(H1N1)-pandemien 2009.
Engelsk pressemelding  besøkt 28. oktober 2009
Produsentens sider på norsk besøkt 28. oktober 2009

Pandemrix er den H1N1-vaksinen som ble godkjent av EU i oktober 2009 etter anbefaling fra EMEA. Markedsføringstillatelsen for EU-området ble gitt 20. mai 2008EMEAs infosider    besøkt 28. oktober 2009 på grunnlag av et såkalt modellvaksinekonsept utviklet med H5N1-virus.Om modellvaksineutviklingen (eng)    besøkt 28. oktober 2009 Vaksinen ble brukt i blant annet Danmark, Sverige, Storbritannia, Irland, Tyskland, Nederland og Portugal, også til gravide i andre og tredje trimester. besøkt 18. desember 2009

I Sveits har legemiddelmyndigheten (Swissmedic) valgt å prioritere den sveitsiske produsenten Novartis' produkt Focetria. For vaksinen Celtura fra samme produsent forholder Swissmedic seg avventende.Artikkel fra db.no besøkt 31. oktober 2009

Andre vaksiner som er i bruk i forbindelse med pandemien er Celvapan (Tyskland, 200 000 doser) og Panenza. Disse har ikke godkjennelse i Norge.

Godkjennelse i Norge
Melding om godkjennelse i Norge kom 1. oktober 2009.Infoartikkel fra legemiddelverket  besøkt 28. oktober 2009
I Norge er Pandemrix den eneste vaksinen som er tenkt brukt av legemiddelverket.
Alternative vaksiner mot ny influensa A (H1N1) er ikke tilgjengelige. besøkt 28. oktober 2009
Vaksinen er i EU-området bare godkjent brukt i forbindelse med en offisielt erklært H1N1-pandemi. 11. juni 2009 erklærte WHO at en pandemi var en realitet.Swine Flu Declared A Pandemic By WHO besøkt 30. okt 2009 WHO anbefalte den 13. juli 2009 alle sine 194 medlemsland å vaksinere alle sine innbyggere høsten 2009.WHOs anbefaling for vaksinajonsstrategi besøkt 30. oktober 2009
Det har vært reaksjoner på at vaksinen inneholder skvalen som adjuvans (AS03), og legemiddelverket har redegjort for dette i en artikkel publisert 23. oktober 2009. 
Infoartikkel om skvalen  besøkt 28. oktober 2009
Etter mediaoppslag om vaksinering og bivirkninger, publiserte WHO en oppdatert SOS-oversikt (spørsmål og svar) om sikkerhetsaspektet 30. oktober 2009
Safety of pandemic (H1N1) 2009 vaccines besøkt 31. oktober 2009WHO: - Vaksinen er sikker besøkt 31. oktober 2009

Distribusjon

Siden det forutsettes massevaksinasjon og at denne bør gjennomføres raskt distribueres vaksinen med kjølebiler til bydeler og kommuner i Norge i pakker a 500 doser som består av:
1 kartong med 50 hetteglass à 2,5 ml suspensjon (antigen)
2 kartonger med 25 hetteglass à 2,5 ml emulsjon (adjuvans)

Ved å blande ett hetteglass med antigen og ett hetteglass med adjuvans får man en multidosebeholder (5 ml) som inneholder 10 doser til voksne eller 20 doser til barn 6 måneder – 9 år. Denne har begrenset holdbarhet, sannsynligvis maksimalt 24 timer. Folkehelseinstituttet oppfordrer derfor kommunene til å planlegge gjennomføringen av vaksinasjonene ut fra dette for å minimere svinn.

Dosering

Hver dose utgjøres som nevnt av to komponenter, én som inneholder adjuvans, én med det inaktiverte viruset. Disse blandes før intramuskulær injeksjon. For full effekt anbefales det at det brukes to doser, satt med 21 dagers mellomrom. Det er registrert immunitet allerede etter én dose.

Bivirkningsrapporter

I 2009 ble det meldt 801 tilfeller av mulige bivirkninger etter vaksinering med Pandemrix. Det fremkom blant annet en kobling mellom vaksinen og utvikling narkolepsi hos barn. Risiko for narkolepsi etter influensa er lite studert, men en økt forekomst av narkolepsi etter influensapandemien ble sett også i land som i liten grad vaksinerte, blant annet i Kina og Danmark. 
Helsepersonell ble spesielt anmodet om å melde alvorlige hendelser etter vaksinasjon. 201 av disse meldingene regnes som alvorlige, som for eksempel alvorlige allergiske reaksjoner, kramper og Guillain-Barré syndrom.

 Referanser 

Eksterne lenker
 Legemiddelverkets bivirkningsrapport for 2009
 Folkehelseinstituttets informasjonssider med løpende oppdateringer om vaksinasjonen
 Pakningsvedlegg
 Bivirkningsrapporter på Pandemrix – Statens legemiddelverks informasjonsside om bivirkninger.
 Norske helsemyndigheters informasjon om Pandemrix

Kategori:Influensavaksiner
Kategori:Inaktiverte vaksiner
de:Schweinegrippe-Impfung#Pandemrix